दुर्गा जी के नौ रूपों में चौथा रूप माँ कूष्माण्डा का है। इन्हें देवी पार्वती का ही स्वरूप माना जाता है। यदि इनके नाम का शाब्दिक अर्थ निकाले तो कूष्माण्डा तीन शब्दों से मिलाकर बना है, जिसमें 'कू' का अर्थ है लघु, 'ऊष्मा' का अर्थ है ऊर्जा एवं 'अण्डा' का अर्थ यहाँ अंडाकार से है। ऐसी मान्यता है कि माँ दुर्गा ने अण्डाकार रूप में ब्रह्माण्ड की उत्पति की थी, इसलिए इन्हें कूष्माण्डा देवी कहा जाता है।